**ДОГОВОР**

**№ ........ / ........................ г.**

Днес, ....................... г. в гр..................................... между:

**СНЦ „Клуб за спортен риболов Гларус“,** Булстат 147245662 със седалище и адрес на управление: гр.Бургас, ж.к. Изгрев, бл. 6, Вх. 3, ет. 7, ап. 18, представлявано от Стоян Михов, ЕГН: 6705090549, наричано накратко **ВЪЗЛОЖИТЕЛ,** от една страна и

„………………., ЕИК ……………….., със седалище и адрес на управление: ……………………, представлявано от ……………………., ЕГН .........................., на­ри­чано накратко **ИЗПЪЛНИТЕЛ**, от друга страна,

във връзка с проведената процедура за възлагане на обществена поръчка чрез публична покана по реда на ПМС № 160/01.07.2016 г., с предмет :„Доставка на средноскоростен пътнически кораб за крайбрежно плаване, с хибридно задвижване“ по проект Плаване през Черно море“, съфинансиран по Съвместна оперативна програма „Черноморски басейн“ 2014-2020“, № еMS BSB240.

ВЪЗЛОЖИТЕЛЯ след определяне на ИЗПЪЛНИТЕЛ, сключи настоящият договор с който страните по него се споразумяха за следното:

**І. ПРЕДМЕТ НА ДОГОВОРА**

**Чл.1.** (1)ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу заплащане да извърши:Доставка на средноскоростен пътнически кораб за крайбрежно плаване, с хибридно задвижване

**......…………………................…………………………………………………….............………, ........................................................................………………………………………,** съгласно техническата спецификация на ВЪЗЛОЖИТЕЛЯ и оферта на ИЗПЪЛНИТЕЛЯ – приложения 1 и 2, които стават неразделна част от настоящия договор.

(2) Страните се договарят, че ще ползват за работен език по този договор и всичките му приложения българския винаги, когато не е уговорено друго.

**II. СРОК И МЕСТОИЗПЪЛНЕНИЕ**

Чл.2(1). Настоящият договор влиза в сила от датата на подписването му от двете страни.

(2) Срокът за изпълнение на доставката е ……………………………. календарни дни, считано от датата на подписване на договора.

(3) Договорът ще се счита за окончателно изпълнен след приключване на изпълнението на всички задължения на страните по настоящия договор.

(4). Мястото за изпълнение на настоящия договор епристанище Бургас*,* гр. Бургас.

**III. ЦЕНА**

Чл.3(1) За изпълнение на посочените в чл. 1 дейности **ВЪЗЛОЖИТЕЛЯТ** заплаща на **ИЗПЪЛНИТЕЛЯ** сумата ..................... (...............................................................................) лева без ДДС.

(2) Цената по ал.1. съставлява цялото възнаграждение, дължимо от **ВЪЗЛОЖИТЕЛЯ** на **ИЗПЪЛНИТЕЛЯ** по договора за доставка. Тази цена е окончателна и не подлежи на преразглеждане.

(3) В цената по ал. 1 са включени всички разходи на **ИЗПЪЛНИТЕЛЯ** по изпълнението на поръчката, а именно:

а) стойността на плавателния съд;

б) транспортни разходи;

в) разходи за обработка, опаковане, натоварване, превоз, предаване, разопаковане, преглед, застраховане и други административни разходи, свързани с доставките. Опаковките остават собственост на **ВЪЗЛОЖИТЕЛЯ**;

г) разходи за изготвяне и обработка на документите, придружаващи доставките, когато **ВЪЗЛОЖИТЕЛЯТ** изисква такива документи;

д) разходи за осъществяване и контрол на дейностите по инсталиране и/или въвеждане в експлоатация на доставените артикули;

е) разходи за изготвяне на подробни ръководства за експлоатация и поддръжка за всяка единица от доставката, съгласно договора;

ж) разходи за обучение на служителите на **ВЪЗЛОЖИТЕЛЯ**.

(4). **ИЗПЪЛНИТЕЛЯТ** по настоящия договор е основен изпълнител по смисъла на Закона за задълженията и договорите. Изпълнителят по настоящия договор ще бъде третиран като субект по Закона за данък върху добавената стойност (ЗДДС).

Т.1 За доставките по настоящия договор се прилагат следните разпоредби на Закона за ДДС:

*а) когато* ***ИЗПЪЛНИТЕЛЯТ*** *е регистрирано по ЗДДС лице, доставката е освободена от данък на основание чл. 173, ал. 1 от ЗДДС, за което* ***ИЗПЪЛНИТЕЛЯТ*** *е длъжен да поиска становище от съответната териториална дирекция на Национална агенция по приходите;*

*б) когато* ***ИЗПЪЛНИТЕЛЯТ*** *е установен на територията на друга държава-членка на ЕС, ДДС е изискуем от* ***ВЪЗЛОЖИТЕЛЯ****, съгласно чл. 82, ал. 2, т. 4;*

*в) вносът е освободен от ДДС на основание чл. 172, ал.1.*

**ІV. НАЧИН НА ПЛАЩАНЕ**

Чл.4. (1)Плащането на уговорената в този договор цена на ИЗПЪЛНИТЕЛЯ се извършва от ВЪЗЛОЖИТЕЛЯ в лева, по следния начин:

**-** Първо плащане, 45% от стойността на поръчката – при сключване на договора и представяне на банкова гаранция

- Второ плащане, 45 % от стойността на поръчката –  не по-рано от три месеца след първото плащане и представяне на одобрен от Възложителя отчет за извършените разходи по първото плащане;

- Окончателно плащане, 10 % – при доставка до Пристанище Бургас, с приемо-предавателен протокол от Комисия, определена  от  Възложителя;

Всяка издадена от Изпълнителя фактура да съдържа вписан текст **“Разходът е извършен по проект Плаване през Черно море, СОП Черноморски басейн 2014-2020.**

(2)Уговорената цена следва да се изплати в лева по сметка на **ИЗПЪЛНИТЕЛЯ**

**БАНКА: ................................**

**BIC: ....................................**

**IBAN:.........................................**

**V. ПРАВА И ЗАДЪЛЖЕНИЯ НА СТРАНИТЕ**

Чл.5. **ВЪЗЛОЖИТЕЛЯТ** има право:

Т..1. Да получи доставката / оборудването в срока и при условията, договорени между страните в настоящия договор;

Т..2. Да осъществява контрол по изпълнение на договорните задължения от страна на **ИЗПЪЛНИТЕЛЯ** (относно качество, количество, стадий на изпълнение, технически параметри и др.) във всеки момент от срока на договора, без с действията си да пречи на **ИЗПЪЛНИТЕЛЯ**;

Т..3. Да преглежда и проверява техническите характеристики на оборудването в присъствието на представител на **ИЗПЪЛНИТЕЛЯ**;

Т..4. Да извършва проверки на документите на **ИЗПЪЛНИТЕЛЯ**, свързани с изпълнението на настоящия договор;

Т..5. На рекламация и забележки за качествени и количествени несъответствия на доставената по договора техника и изработеното при условията на настоящия договоp, които за целите на настоящия договор се договарят да се заявяват в едноседмичен срок.

Т..6. Да получи адекватно и цялостно обучение за работа със доставените съоръжения.

Чл.6. **ВЪЗЛОЖИТЕЛЯТ** се задължава:

Т..1. Да създаде организация и да координира действията между него и **ИЗПЪЛНИТЕЛЯ** за осигуряване на достъп до мястото за изпълнение посочено в този договор;

т.2. При поискване и със съдействието на **ИЗПЪЛНИТЕЛЯ** да уточнява въпросите, свързани с извършването на дейностите по този договор;

т.3. Да осигури на **ИЗПЪЛНИТЕЛЯ** съдействието и информацията, необходими му за качественото извършване на дейностите по този договор;

т.4. Да осигури заплащането на **ИЗПЪЛНИТЕЛЯ** в срок дължимата сума съгласно уговореното в този договор

т.5. Да уведоми писмено **ИЗПЪЛНИТЕЛЯ** в предвидените в този договор случаи;

т.6. Да приема изпълнението на предмета на договора на датите, договорени между страните по реда на настоящия договор.

Чл.7. **ИЗПЪЛНИТЕЛЯТ** има право:

Т..1. Да получи в срок плащане на цената по този договор при точно изпълнение на доставката;

Т..2. Да иска от **ВЪЗЛОЖИТЕЛЯ** съдействието и информацията, необходими му за качественото извършване на дейностите по този договор.

Чл.8. **ИЗПЪЛНИТЕЛЯТ** се задължава:

т.1. Да достави нови и неизползвани стоки, в съответствие с изискванията, определени в техническите спецификации;

т.2. Да извърши дейностите качествено и в сроковете, определени от **ВЪЗЛОЖИТЕЛЯ**, както и да изпълнява изискванията му, свързани с предмета на договора.

т.3. Да поддържа точно и систематизирано деловодство, счетоводство и отчетност във връзка с извършваните дейности по този договор;

т.4. Да спазва и изпълнява всички закони и други нормативни актове, действащи в държавата на **ВЪЗЛОЖИТЕЛЯ** и да отговаря за спазването им от страна на служителите си, техните подчинени и местния си персонал;

т.5. Да определи конкретните лица, които ще организират и реализират доставките до местоизпълнението, както и тези, които ще осъществят обучението на служителите на ВЪЗЛОЖИТЕЛЯ;

т.6. Да извършва гаранционно обслужване на оборудването при условията на направената оферта и в предложения/предложените от него срок/срокове за доставените артикули, за своя сметка, включващо всички разходи – транспорт, труд, резервни части и материали и др., включително замяна на повреденото изделие с оборотно за времето на ремонта;

т.7 Да спазва правилата за визуализация, съгласно Регламент (ЕК) № 897 от 18.08.2014 година, както и Ръководството за информиране и публичност по СОП “Черноморски басейн 2014-2020” .

т.8 Да спазва правилата за произход на доставката по чл.ч.8 и 9 от Регламент 236/2014.

чл.9. Всички санкции, наложени от общински и държавни органи във връзка с изпълнението на договора, са за сметка на **ИЗПЪЛНИТЕЛЯ**.

Чл.10.. За вреди, причинени от **ИЗПЪЛНИТЕЛЯ**, неговите подизпълнители и техните служители, на лица, публично или частно имущество, при или по повод изпълнението на договора, отговорност носи изцяло **ИЗПЪЛНИТЕЛЯТ. ИЗПЪЛНИТЕЛЯТ** носи регресна отговорност спрямо **ВЪЗЛОЖИТЕЛЯ**, ако последните заплатят обезщетение за такива вреди.

**VІ. ПРЕМИНАВАНЕ НА СОБСТВЕНОСТТА И РИСКА. ДОСТАВКА**

Чл.11.Правото на собственост върху доставеното по договора и рискът от погиването преминават върху **ВЪЗЛОЖИТЕЛЯ** от момента на подписване на приемно-предавателен протокол между страните.

Чл.12. (1) Стоките трябва да бъдат опаковани (за частта от доставката, за която е възможно и необходимо) по подходящ начин и да се съхраняват съобразно предназначението им, за да се предпазят от повреждане или унищожение по време на транспортирането им.

(2).Доставките трябва да отговарят във всяко отношение на Техническите данни, неразделна част от настоящия договор и всички останали изисквания по договора.

**VІІ. ПРЕДСТАВЯНЕ НА ДОКУМЕНТИ И ЛИЦЕНЗИ**

Чл.13. **(1)** Всяка документация, свързана с предмета на договора, трябва да бъде предоставена на **ВЪЗЛОЖИТЕЛЯ** при доставка на стоката предмет на този договор.

(2). Всички документи и лицензи, свързани с използването и/или собствеността на оборудването, доставено и монтирано от **ИЗПЪЛНИТЕЛЯ,** трябва да бъдат на името на **ВЪЗЛОЖИТЕЛЯ**.

(3). **ИЗПЪЛНИТЕЛЯТ** не може да предава документи, предоставени му от **ВЪЗЛОЖИТЕЛЯ**, на трети лица без изричното съгласие на последния, освен ако това е необходимо за изпълнение на договора.

**VІІІ. ГАРАНЦИОННИ УСЛОВИЯ**

Чл.14. (1)Гаранционният срок за доставените и изработени стоки е ........ месеца, считано от датата на приемането им..

(2). Гаранционният срок за отделните артикули е, съгласно гаранционните карти на производителя

Чл.15.(1) **ИЗПЪЛНИТЕЛЯТ** е длъжен да отстрани всички дефекти или повреди на всяка част от доставените артикули, които се появят или бъдат констатирани в гаранционния срок и се дължат на:

а) ползване на негодни материали или некачествена изработка или проектиране от страна на **ИЗПЪЛНИТЕЛЯ**;

б) или с действие или пропуск на **ИЗПЪЛНИТЕЛЯ** по време на гаранционния срок

в) или ако възникнат в хода на проверка, извършвана от **ВЪЗЛОЖИТЕЛЯ.**

(2).В гаранционния срок **ИЗПЪЛНИТЕЛЯТ** е длъжен да отстрани незабавно и за своя сметка всички констатирани дефекти и недостатъци. За всички артикули, които са заменени или ремонтирани, гаранционният срок започва да тече отново от датата на замяната, която е удовлетворила изискванията на **ВЪЗЛОЖИТЕЛЯ**.

(3). **ВЪЗЛОЖИТЕЛЯТ** трябва да уведоми **ИЗПЪЛНИТЕЛЯ** за констатираните в рамките на гаранционния срок недостатъци или повреди. Рекламации за появили се недостатъци или повреди се предявяват не по-късно от 10 /десет/ дни от датата на установяването им. Ако **ИЗПЪЛНИТЕЛЯТ** не изпълни задължението си да отстрани недостатъка или повредата в определения в уведомлението срок, **ВЪЗЛОЖИТЕЛЯТ** има право да отстрани самостоятелно недостатъците или повредите или да наеме лице, което да извърши работата на риск и за сметка на **ИЗПЪЛНИТЕЛЯ** или да търси обезщетение по съответния ред.

(4).В спешни случаи, когато **ИЗПЪЛНИТЕЛЯТ** не може да бъде открит незабавно или не е в състояние да изпълни необходимите мерки, **ВЪЗЛОЖИТЕЛЯТ**  има право да изпълни тези мерки за негова сметка. **ВЪЗЛОЖИТЕЛЯТ** е длъжен да информира при първа възможност **ИЗПЪЛНИТЕЛЯ** за извършените от него действия.

**ІХ. УВЕДОМЛЕНИЯ МЕЖДУ СТРАНИТЕ И ОТОРИЗИРАНИ ЛИЦА**

Чл.16.(1) Адресът за уведомление на **ВЪЗЛОЖИТЕЛЯ**  е, както следва: гр.Бургас, .............................................

(2). Адресът за уведомление на **ИЗПЪЛНИТЕЛЯ** е, както следва: гр. ...................... ............................................

(3). Счетоводните документи се изготвят и оформят съгласно разпоредбите на Закона за счетоводството.

(4). Всички уведомления, направени между страните по договора, следва да са в писмена форма, на български език, изпратени по пощата или по факс.

(5). Уведомлението влиза в сила при получаването му или на посочената дата за влизане в сила, в зависимост от това, коя от двете дати е по-късна.

(6) **ВЪЗЛОЖИТЕЛЯТ** и **ИЗПЪЛНИТЕЛЯТ** се съгласяват да определят оторизирани лица по договора, които да осигуряват оперативното му изпълнение и да извършат приемането с всички правомощия по раздел X „ПРЕДАВАНЕ И ПРИЕМАНЕ”, както следва:

т.1. Оторизирано лице по този договор за **ВЪЗЛОЖИТЕЛЯ** е ....................................................................................................................................

т.2. **ИЗПЪЛНИТЕЛЯТ** оторизира:

.................................................................................................................................................................... .................................................................................................................................................................... *(име и длъжност на лицето)*

**Х. ПРЕДАВАНЕ И ПРИЕМАНЕ НА СТОКИТЕ**

Чл.17. Доставката, предмет на настоящия договор, следва да бъде доставено със следната товаро-съпроводителна документация:

* оригинална данъчна фактура;
* сервизна и гаранционна книжка;
* указание за експлоатация – на български език;
* друга техническа документация – на български език;
* приемо-предавателен протокол.;
* други документи, необходими съгласно спецификата на доставката.

Чл.18. При доставката **ИЗПЪЛНИТЕЛЯТ**, съвместно с **ВЪЗЛОЖИТЕЛЯ** или негов представител, извършва входящ контрол, при който се проверява комплектността на стоката, отсъствието на явни недостатъци и наличието на всички документи по чл.17.

Чл.19. (1). По време на извършване на доставките и преди приемането им **ВЪЗЛОЖИТЕЛЯТ**  има право да нареди или реши:

а) отстраняване от мястото на приемането на доставени артикули, които по негова преценка не отговарят на изискванията по договора в срок, посочен в нареждането;

б) замяната им с артикули, отговарящи на изискванията по договора;

в) подмяна и правилно ре-инсталиране на съоръжения и инсталации, които по отношение на материали, изработка и проектиране, извършено от **ИЗПЪЛНИТЕЛЯ**, за което той е отговорен, не отговарят по преценка на **ВЪЗЛОЖИТЕЛЯ** на изискванията по договора;

г) че доставеното не отговарят на изискванията по договора.

(2). **ИЗПЪЛНИТЕЛЯТ** е длъжен в 7-дневенсрок да отстрани за своя сметка посочените недостатъци или в случай на технологична невъзможност да даде писмено обяснение на причината. В случай, че **ИЗПЪЛНИТЕЛЯТ** не изпълни такова нареждане, **ВЪЗЛОЖИТЕЛЯТ** има право да наеме трети лица, които да изпълнят нареждането и всички разходи, свързани с тези действия подлежат на възстановяване от **ИЗПЪЛНИТЕЛЯ** на **ВЪЗЛОЖИТЕЛЯ** или могат да бъдат приспаднати от **ВЪЗЛОЖИТЕЛЯ** от изискуемите или бъдещи вземания на **ИЗПЪЛНИТЕЛЯ** по договора.

(3).Разпоредбите по този договор не освобождават **ИЗПЪЛНИТЕЛЯ** от задълженията му за гаранционно обслужване и други задължения по договора.

Чл.20. (1)Приемането на изпълнението се осъществява чрез подписване на приемо-предавателен протокол без забележки.

(2). Протоколите се подписват от определени от страните по договора лица.

(3).Ако приемането на доставките или изработеното в определените срокове за приемане бъде осуетено от извънредни обстоятелства, **ВЪЗЛОЖИТЕЛЯТ** е длъжен да състави, консултирайки се с **ИЗПЪЛНИТЕЛЯ**, когато това е възможно, протокол, констатиращ наличието на тези обстоятелства. Протоколът за приемане или отказът за издаването му се съставят в срок до 30 дни, считано от датата, на която приемането е отново възможно. **ИЗПЪЛНИТЕЛЯТ** не може да се позовава на извънредните обстоятелства по този член с цел да избегне задължението си да предаде доставката в състояние, годно за приемане.

Чл.21. В случай, че **ВЪЗЛОЖИТЕЛЯТ** не е удовлетворен от изпълнението, той може да откаже приемане, като не подпише протокола, посочи мотиви за отказа и действията, които **ИЗПЪЛНИТЕЛЯТ** следва да предприеме, за да бъде прието изпълнението.

Чл.22. След изтичане на последния по време гаранционен срок и при условие, че всички констатирани недостатъци или повреди са отстранени, **ВЪЗЛОЖИТЕЛЯТ** е длъжен да издаде на **ИЗПЪЛНИТЕЛЯ** протокол.

**XІ. НЕПРЕОДОЛИМА СИЛА**

Чл.23. Страните се освобождават от отговорност за неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Търговския закон и ако тези обстоятелства непосредствено са повлияли на изпълнението на настоящия договор. В тези случаи, срокът на изпълнение на задълженията по договора се измества със съответното време, в течение на което действат такива обстоятелства.

Чл.24 (1). Страната, която  се  намира в невъзможност да изпълнява  задълженията  си по  този  договор поради  непреодолима  сила е  длъжна незабавно:

(2).  Да  уведоми  писмено  другата страна  за настъпилото  събитие, което причинява неизпълнение на задълженията й; за степента до  която  това  събитие възпрепятства изпълнението на задълженията на тази  страна; за причините на  събитието;  за  неговото  предполагаемо времетраене;

(3).  Да положи  всички  разумни  усилия, за да избегне, отстрани  или  ограничи  до минимум понесените вреди и загуби.

Чл.25. Докато трае непреодолимата сила, изпълнението на задължението се спира.

Чл.26. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

Чл.27. Липсата на парични средства не представлява непреодолима сила.

Чл.28. (1)Определено  събитие  не  може  да  се  квалифицира  като „непреодолима  сила”, ако:

(2). Ефектът  от  това  събитие е  могъл  да  се  избегне, ако  някоя  от  страните е  изпълнявала добросъвестно задълженията си по този договор.

(3). Ефектът  от  това  събитие е  могъл да бъде  избегнат или  намален с полагането на  всички разумни  грижи.

**ХІІ. КОНФИДЕНЦИАЛНОСТ**

Чл.29. **ИЗПЪЛНИТЕЛЯТ** и **ВЪЗЛОЖИТЕЛЯТ** третират като конфиденциална всяка информация, получена при и/или по повод изпълнението на договора.

Чл.30. **ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнение на договора.

Чл.31. **ВЪЗЛОЖИТЕЛЯТ** гарантира конфиденциалност при използването на предоставени от **ИЗПЪЛНИТЕЛЯ** документи и материали по договора, като не ги предоставят на трети лица, освен с изричното му писмено съгласие.

**ХІІІ. НЕИЗПЪЛНЕНИЕ И ОТГОВОРНОСТ**

Чл.32. Ако **ИЗПЪЛНИТЕЛЯТ** по своя вина не извърши доставката или не извърши договорените дейности в уговорените срокове, **ВЪЗЛОЖИТЕЛЯТ** има право без писмено уведомяване и без да се засягат другите му възможности за обезщетение, на неустойка в размер на 0,05% от стойността на неизпълнените договорени дейности за всеки просрочен ден, но не повече от 15% от общата стойност на договора.

Чл.33. Изплащането на неустойки не лишава **ВЪЗЛОЖИТЕЛЯ** от правотода търси обезщетение за вреди и пропуснати ползи над уговорения размер на общо основание.

Чл.34. В случаите, когато **ВЪЗЛОЖИТЕЛЯТ** има право на неустойка, той има право да приспадне размера й от сумите, дължими на **ИЗПЪЛНИТЕЛЯ** или от предоставената гаранция за изпълнение на договора.

Чл.35. В случай, че **ВЪЗЛОЖИТЕЛЯТ** не изпълни задължението си за плащане в срока по този договор., **ИЗПЪЛНИТЕЛЯТ** има право на неустойка в размер на 0,05% от стойността на забавената сума за всеки просрочен ден, но не повече от 15% от общата стойност на договора. ВЪЗЛОЖИТЕЛЯТ не дължи неустойка, в случай, че забавата в плащането се дължи на забавено финансиране от страна на управляващите органи по проекта.

**ХІV. ПРЕКРАТЯВАНЕ НА ДОГОВОРА**

Чл.36. **ВЪЗЛОЖИТЕЛЯТ** има право да прекрати договора във всеки момент със 7-дневно писмено предизвестие до **ИЗПЪЛНИТЕЛЯ** в следните случаи:

а) когато **ИЗПЪЛНИТЕЛЯТ** не изпълнява задълженията си по договора;

б) когато **ИЗПЪЛНИТЕЛЯТ** не изпълнява в срок уведомление на **ВЪЗЛОЖИТЕЛЯ**, изискващо да се поправи пропуск или недостатък в изпълнение на задълженията си по договора, в резултат на което сериозно се застрашава точното и навременно изпълнение на договорените дейности;

в) когато **ИЗПЪЛНИТЕЛЯТ** откаже или пренебрегне да изпълни нареждане на **ВЪЗЛОЖИТЕЛЯ**;

г) когато **ИЗПЪЛНИТЕЛЯТ** прехвърли правата и задълженията си по договора или сключи договор с подизпълнител, който не е одобрен от ВЪЗЛОЖИТЕЛЯ;

д) в случай, че **ИЗПЪЛНИТЕЛЯТ** бъде обявен от съда в несъстоятелност, или съдът постанови управление на имуществото му от синдик, или започне преговори с кредиторите си за обезпечаване на вземанията им, или извършва дейността си под контрола на синдик, попечител или управител, назначен в полза на кредиторите му, или бъде обявен в ликвидация;

е) когато **ИЗПЪЛНИТЕЛЯТ** е с влязла в сила присъда за измама или акт на корупция, участвал е в престъпна организация или във всякаква друга незаконна дейност, която накърнява финансовите интереси на Европейската общност;

ж) когато **ИЗПЪЛНИТЕЛЯТ** е извършил съществено нарушение на настоящия договор;

з) в случай на организационна промяна, водеща до промяна на юридическото лице, характера или управлението или контрола на **ИЗПЪЛНИТЕЛЯ**, освен ако тази промяна не е отразена в договора чрез съответно допълнение към него (адендум);

Чл.37.Прекратяването на договора не засяга други права на **ИЗПЪЛНИТЕЛЯ** и **ВЪЗЛОЖИТЕЛЯ** по договора.

Чл.38. **ВЪЗЛОЖИТЕЛЯТ** е длъжен, предавайки известието за прекратяване на договора, да даде указания за вземане на спешни мерки от **ИЗПЪЛНИТЕЛЯ** за прекратяване на доставката и за ограничаване на разходите до минимум.

Чл.39.При прекратяване на договора **ВЪЗЛОЖИТЕЛЯТ** и **ИЗПЪЛНИТЕЛЯТ** подписват протокол за задълженията им към момента на прекратяване на договора.

Чл.40. **ВЪЗЛОЖИТЕЛЯТ** може да прекрати договора със 7-дневено писмено предизвестие, ако в резултат на обстоятелства, възникнали след сключването му, не е в състояние да изпълни своите задължения.

Чл.41. (1)**ИЗПЪЛНИТЕЛЯТ** има право да прекрати договора със седем дневно предизвестие, когато:

a) **ВЪЗЛОЖИТЕЛЯ**Т не изплати на **ИЗПЪЛНИТЕЛЯ** уговореното възнаграждение при условията и срока на договора.

б) **ВЪЗЛОЖИТЕЛЯТ** системно не изпълнява задълженията си по договора след неколкократни покани или

в) когато **ВЪЗЛОЖИТЕЛЯТ** преустанови изцяло или частично изпълнението на договора за повече от 30 дни на основания, които не са записани в договора и не по причина на неизпълнение от страна на **ИЗПЪЛНИТЕЛЯ**.

(2). Прекратяването на договора в този случай не засяга други права на **ВЪЗЛОЖИТЕЛЯ** или **ИЗПЪЛНИТЕЛЯ** по договора.

**ХV. ЕТИЧНИ КЛАУЗИ**

Чл.42. **ИЗПЪЛНИТЕЛЯТ** е длъжен да действа почтено и безпристрастно и съгласно кодекса за професионална етика на професията, към която принадлежи. Той е длъжен да се въздържа от публични изявления относно характера на проекта и дейността, която извършва, ако не е изрично упълномощен от **ВЪЗЛОЖИТЕЛЯ**. Той не може да обвързва **ВЪЗЛОЖИТЕЛЯ** по какъвто и да е начин без предварително изрично писмено съгласие от негова страна.

Чл.43. В процеса на изпълнение на договора **ИЗПЪЛНИТЕЛЯТ** и неговите служители са длъжни да зачитат човешките права и политическите, културните и религиозните обичаи на страната, където се изпълнява договорът.

Чл.44. **ИЗПЪЛНИТЕЛЯТ** не може да приема плащания по повод изпълнението на договора освен предвидените в самия договор. **ИЗПЪЛНИТЕЛЯТ** и неговите служители нямат право да извършват дейности и да ползват облаги, които противоречат на задълженията, които са поели към **ВЪЗЛОЖИТЕЛЯ**.

**ХVІ. ДРУГИ УСЛОВИЯ**

Чл.45. Когато в хода на изпълнение на работата по договора възникнат обстоятелства, изискващи съставянето на двустранен констативен протокол, заинтересованата страна отправя до другата мотивирана покана с обозначено място, дата и час на срещата. Уведомената страна е длъжна да отговори в седемдневен срок след уведомяването (за дата на уведомяването се счита датата на входящия номер).

Чл.46. Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ** са валидни, когато са изпратени по пощата (с обратна разписка) или по електронна поща на адреса на съответната страна, или предадени чрез куриер, срещу подпис на приемащата страна.

Чл.47. Кореспонденцията и плащанията между страните по настоящия договор ще се осъществяват на посочените по-долу адреси и банкови сметки:

**ВЪЗЛОЖИТЕЛ: ИЗПЪЛНИТЕЛ:**

СНЦ „Клуб за спортен риболов Гларус” ……………………….

гр.Бургас, ………………………..

IBAN: ................................................ IBAN: ...................

BIC: ................. BIC: ...................

Банка: ..............................................., Банка: ...................

Електронна поща: ....................................... .......................................

Чл.48. При промяна на данните всяка от страните е длъжна да уведоми другата в 3(три)-дневен срок от настъпване на промяната.

Чл.49. Когато някоя от страните е променила адреса си, без да уведоми за новия си адрес другата страна, съобщенията ще се считат за връчени и когато са изпратени на стария адрес.

Чл.50. Всички спорове по този договор ще се уреждат чрез преговори между страните, а при липса на съгласие, те се отнасят за решаване от компетентния съд в Република България.

Чл.51 За всички неуредени в този договор въпроси се прилагат разпоредбите на на действащото законодателство.

58.Този договор влиза в сила от датата на подписването му и приключва след изпълнението на всички задължения по него.

**Неразделна част от настоящия договор е:**

***Копие ПРИЛОЖЕНИЕ* - Техническа спецификация;**

***Копие ПРИЛОЖЕНИЕ*  – оферта.**

Настоящият договор се състави, подписа и подпечата в пет еднакви екземпляра – четири за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**